**PÁLYÁZATI FELHÍVÁS**

Gyál Város Önkormányzatának Képviselő-testülete pályázatot ír ki **sport célú támogatás elnyerésére**

**A pályázat célja:** sporttal foglalkozó szervezetek, civil szervezetek működésének támogatása, kiemelt figyelemmel az utánpótlás-nevelésre, Gyál Város hírnevének öregbítésére, valamint kiemelkedő sportteljesítmények elismerése, versenyekre való felkészülés támogatása

**A pályázók köre**: Gyálon működő bejegyzett sportegyesületek (szakosztályok önállóan nem pályázhatnak), gyáli kiemelkedő eredményességű sportolók.

**A pályázat követelménye:**

* A benyújtott pályázatnak tartalmaznia kell a pályázó:
  + nevét,
  + címét,
  + adóazonosító jelét vagy adószámát,
  + bírósági nyilvántartásba vételi számát,
  + nyilatkozattételre jogosult személy nevét és elérhetőségét,
  + a nyilvántartott tagok számát,
  + éves programját,
  + a megpályázott tevékenység rövid leírását,
  + a pályázatban érintettek tevékenységi körét,
  + a program költségvetését,
  + a vállalt önrész összegét,
  + a rendelkezésre álló egyéb forrás összegét,
  + az igényelt költségvetési támogatás általános forgalmi adót is tartalmazó összegét és a levonható, visszaigényelhető általános forgalmi adó összegét, valamint mellékelni kell:
  + a képviselő által aláírt összeférhetetlenségi nyilatkozatot, mely nyilatkozat a 3/2016. (I.29.) önkormányzati rendelet 2. számú mellékletét képezi (a nyilatkozat letölthető a [www.gyal.hu](http://www.gyal.hu) honlapról, vagy személyesen átvehető a Szervezési és Ügyfélszolgálati Irodán)
  + bankszámlát igazoló dokumentum képviselő által hitelesített másolatát,
  + 30 napnál nem régebbi cég, vagy bírósági nyilvántartásba vételi kivonatot,
  + a 3/2016. (I.29.) önkormányzati rendelet 3. számú mellékletét képező átláthatósági nyilatkozatot (a nyilatkozat letölthető a [www.gyal.hu](http://www.gyal.hu) honlapról, vagy személyesen átvehető a Szervezési és Humánpolitikai Irodán),
  + amennyiben a szervezet a NAV köztartozásmentes közzétételi listáján nem szerepel, igazolást a köztartozás mentességről,
  + alapító okirat, vagy alapszabály képviselő által hitelesített másolatát,
  + aláírási címpéldány képviselő által hitelesített másolatát,
  + igazolást (feladóvevény másolata) az Országos Bírói Hivatalnál letétbe helyezett, tárgyévet megelőző év tevékenységéről szóló beszámolóról.

**A pályázat benyújtási határideje: 2022. április 1.**

**A pályázat benyújtásának helye:**

* + személyesen benyújtva a Gyáli Polgármesteri Hivatal Szervezési és Humánpolitikai Irodára (2360 Gyál, Kőrösi út 112-114.),
  + elektronikus úton ügyfélkapun keresztül a Gyáli Polgármesteri Hivatalhoz,
  + e-mail-en a [nagy.gaborne@gyal.hu](mailto:nagy.gaborne@gyal.hu) e-mail címre, vagy
  + postai úton április 1. napjáig postabélyegzővel ellátva Gyál Város Önkormányzat Képviselő-testületének címezve.

**A pályázat elbírálása:** Az Ifjúsági és Sport Bizottság javaslata alapján Gyál Város Önkormányzat Képviselő-testülete dönt 2022.április 28-i ülésén.

**A pályázatok anyagi fedezete:** Gyál Város Önkormányzata 2022. évi költségvetése 5.sz. mellékletének céltartalék terhére „civil szervezetek támogatása” sorában sport célra 10.000 e Ft áll rendelkezésre.